Namiznoteniška zveza Slovenije

Celovška 25, LJUBLJANA

Tehnično registracijska komisija

Jesenice, dne 8.10.2011

ZAPISNIK 4.seje Tehnično registracijske komisija

Z dne 06.10.2011 s pričetkom ob 16.30 v pisarni NTZS

Prisotni :  Milana Krmelj,  Aleš Šuštaršič in Samo Bezjak

Opravičeno odsotna : Andrej Razdrtič in Iztok Kralj

DNEVNI RED :


1. Pregled zapisnika 2. in  3.seje TRK

2. Registracija Nike in Zale Veronik, Viginnija in Pejovnikovih

3. Pregled kandidatur za preostale tekme v tekoči sezoni

4. Pravilnik o sistemu tekmovanj in Pravilnik o organizaciji tekmovanj

5. Dosedanja poročila delegatov o tekmovanjih v tekoči sezoni

6. Delegati za prihajajoča tekmovanja

7. Tekoče zadeve

8. Razno

K Točki 1.

Zapisnika 2. in 3.seje TRK člani soglasno potrdijo.

K Točki 2.
Pri registraciji Nike in Zale Veronik se člani seznanijo s prispelim zapisnikom Arbitražne komisije. Na podlagi 49.člena Registracijskega pravilnika člani ugotavljajo, da je arbitraža potrdila prvotni sklep TRK oziroma, da se igralki registrira ob plačilu odškodnine, kot je jasno iz sklepa Arbitraže. 
V primeru Viginni člani TRK ugotavljajo, da bo Milana Krmelj g.mag.Igorju Novelu pisno odgovorila na njegovo vprašanje  katerega ji je posredoval v mailu, kaj manjka v dokumentaciji za registracijo igralca Viginija. Člani TRK so bili enotnega mnenja, da je ustrezna dokumentacija, ki je prispela na TRK le pristop igralca v NTS Arrigoni  ter njegov izstop iz Italijanskega kluba ASD Tennistavolo Trieste Sistiana. Uradna izpisnica iz Namiznoteniške zveze Italije žal ni bila poslana na NTZS. Obvestilo po mailu brez žiga in podpisa za člane TRK ni uraden dokument, kajti prestopni rok je bil v juniju mesecu, kar pomeni da NTS Arrigoni ni dostavil uradne izpisnice igralca iz Italijanske namiznoteniške zveze  dva meseca in pol po preteku prestopnega roka. V tem primeru člani TRK potrjujejo svojo predhodno odločitev o neregistraciji  igralca Viginnija.

V primeru Pejovnik Barbare  in Pejovnik Žana TRK potrjuje preklic registracije za NTK Fužinar Ravne na Koroškem, ker ni bilo soglasja igralcev oziroma njihovih zakonitih zastopnikov. Podana je bila namreč zahteva za izpis iz kluba. Sklep o preklicu registracije je v skladu z 55.členom Registracijskega pravilnika, ker gre za prenehanje registracije na zahtevo igralcev oziroma njihovih zakonitih zastopnikov. 

K Točki 3.
Pri pregledu kandidatur za organizacijo tekmovanj v tekoči sezoni člani TRK po razpravi predlagajo IO v potrditev sledeče  organizatorje  tekmovanj:

· Prvenstvo RS za člane in članice u 21 ter mlajše kadete in kadetinje posamezno in dvojice – dne 31.03. in 01.04.2012 Rakek

· Prvenstvo RS za mladince in mladinke posamezno in dvojice – dne 5. in 6. Maj 2012 Arrigoni

· 1. OT člani in članice U 21 – 27.11.2011 - Preserje

· 2. OT člani in članice U 21 – 8.01.2012 – Kajuh Slovan.

Člani TRK ugotavljajo, da še vedno niso dobili nobenih kandidatur za :

· 11.02.2012 – 2.  TOP Članov in članic

· 22.04.2012 – 3. OT za člane in članice.

Za omenjena tekmovanja bodo ponovno pozvali klube k kandidaturam.

K Točki 4.
Pri tej točki so člani TRK ponovno pregledali čistopise obeh pravilnikov  glede na sklepe IO.  Potrebno je  nemudoma objaviti oba pravilnika  na spletnih straneh NTZS.

Pri pravilnikih je stekla beseda tudi o vprašanju točkovanja Članske državne lige. Izpostavljen je bil problem, da v drugi ligi nastopa 12 ekip in bodo s tem igralci imeli večje število tekem in tako posledično večje število točk, kar bo porušilo razmerje točkovanj za končno jakostno lestvico.  Pri tem je stvar ostala nedorečena in bi bilo potrebno o njej v bodoče razmisliti. Pri tem bo svoje mnenje moral dati tako Strokovno trenerski svet kot tudi Liga odbor.

K Točki 5.
Pri pregledu poročil delegatov iz treh Odprtih tekmovanj – za člane in članice, mladince in mladinke ter kadete in kadetinje posamezno, katera so se odvijala po novih sistemih tekmovanja je bilo zaključeno sledeče mnenje:

· Sam žreb pred začetkom tekmovanja je dobra ideja

· Odpoved igralcev do 8.00 ure se je v enem primeru izkazala kot zelo dobra Odjava nosilcev skupin okoli desetega mesta na jakostni lestvici NTZS ), v drugem primeru pa je za seboj potegnila kar nekaj preglavic ( preveč odjavljenih igralcev manjše število skupin, drugačna finalna tabela,..) – člani TRK smo mnenja, da bi bilo potrebno, da se odjava naredi preko spleta do 19.00 ure en dan pred tekmovanjem, tako, da ima delegat možnost popravkov tabel pred začetkom žreba na samem tekmovanju

· Klubi, kateri igralcev ne bi odjavili naj bi po mnenju članov TRK plačali dvojno prijavnino, saj z neodjavo manjšamo število igralcev v skupini lahko celo na dva igralca

· Igranje skupine na eni mizi je za člane TRK nesprejemljivo. Praksa je po treh tekmovanjih pokazala, da dekleta igrajo vse tekme eno za drugo v strjenem času (tudi 5- 7 tekem brez odmora ), kar ni v prid razvoju namiznega tenisa. Pri tem ob pričetku nimajo normalnih pogojev za ogrevanje na mizi, saj so mize zasedene s tekmovanjem moških. Problem je tudi, da v času ogrevanja deklet, moški še igrajo zaključne tekme za mesta v skupini, ko se na sosednjih mizah že ogrevajo dekleta. S tem pride do motenja mirnega poteka tekmovanja. Tudi vzdrževanje reda v dvorani je v času končevanja igranja moških v skupini in začetkom tekmovanj deklet zelo oteženo. Zato se obračamo na IO, da v najkrajšem možnem času spremeni sklep in igramo krog moških in krog deklet eno za drugim , kot  v predhodnih sezonah. S tem bi tudi ritem igranja tekem bil bolj izenačen za vse nastopajoče.

K Točki 6.
Pri točki delegati za prihajajoča tekmovanja smo ponovno prišli do zaključka, da nimamo dovolj ustrezno usposobljenih delegatov za vodenje tekmovanj. Zato smo se odločili, da  na prihajajočih tekmovanjih pritegnemo k usposabljanju nove delegate, kateri bodo izkazovali željo po opravljanju te funkcije. Ugotavljamo namreč, da na naših tekmovanjih še vedno delegat vodi tekmovanje od žreba v predtekmovanju, do žreba finalnih skupin, saj Vrhovni sodniki domačini tega dela ne poznajo. Delegat tako opravlja delo Vrhovnega sodnika, njegovo delo pa je pri tem postavljeno ob rob. Člani TRK so mnenja, da morata biti na vsakem tekmovanju vsaj dva usposobljena človeka s strani NTZS, ki bi obvladovala svoje delo.

Delegat na:

·  2. OT za kadete in kadetinje na Rakeku 15.10.2011 Milana Krmelj

· 1. TOP članov v Logatcu 12.11.2011 Samo Bezjak

· 2. OT mladincev in mladink v Arrigoniju 20.11.2011 Samo Bezjak

· 1. TOP kadetov v Logatcu 3.12.2011 Janez  Stibrič

· 1. TOP mladincev na Ptuju 11.12.2011 Samo Bezjak

· 2. OT članov in članic v Novem Mestu Aleš Šuštaršič

K Točki 7.
Pri računalniškem programu za izvedbo žreba  dosedanja dva delegata ugotavljata, da sta dan pred tekmovanjem dve  do tri ure urejala sezname nastopajočih. Zato se zadolži Sama Bezjaka, da uredi neko bazo podatkov, kjer bo vsak tekmovalec , registriran član NTZSa imel svojo kodo,  s katero se bodo spiski lažje ažurno sortirali glede na jakostne lestvice NTZS.

K Točki 8

Pod to točko ni bilo razprave.

Seja je bila zaključena ob 19.00 uri.

Zapisnik napisala

Milana Krmelj

